[bookmark: _Hlk197589367]Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од Т. Ј., поднесена против Министерсво за животна средина и просторно планирање,, по предметот Барање за пристап до информации од јавен карактер, на  25.09.2026 година, го донесе следното:
Р Е Ш Е Н И Е

СЕ ЗАПИРА постапката по Жалбата изјавена од Т. Ј., поднесена против Министерсво за животна средина и просторно планирање, по предметот Барање за пристап до информации од јавен карактер, заведена во Агенцијата со бр.08-321 на 25.09.2026 година,  поради тоа што Жалбата се смета за повлечена.

О Б Р А З Л О Ж Е Н И Е

Т. Ј.,, на 25.08.2026 година поднело Барање за пристап до информации од јавен карактер до Министерсво за животна средина и просторно планирање, со кое побарало по  електронска пошта  да се достави следната  информација: 
            „ 1.	Дали лицата или правните субјекти што го контролираат пристапот до
пештерата Врело во Кањон Матка поседуваат валидна концесија, дозвола или друго овластување за управување со пристапот и наплата на услуга за влез во пештерата.
2.	Статусот на пријавите поднесени во врска со ограничувањето на јавниот пристап до пештерата Врело и самоволната наплата, вклучително и пријавата на Марија Бундалевска од јули 2026 година.
3.	Кои мерки се преземени или ќе бидат преземени за обезбедување на
слободен и законит пристап до ова заштитено природно богатство.
4.	Дали постои официјален управник на споменикот на природата Кањон Матка и кој е тој“.
Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата со бр.08-321 на 18.09.2026 година. 
Агенцијата по електронски пат, со допис бр.08-321 од 22.09.2026 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.
Имателот на информации на на 23.09.2026 година достави е-маил до Агенцијата, со Одговор на жалба. Во одговорот меѓу другото наведува „... Надлежните сектори во МЖСПП информираат за следното: Прашањата бр 1 и 2 се во надлежност на Град Скопје. Замолуваме да ги пренасочите кон соодветниот орган за одговор. Прашањето бр. 3 е во надлежност на Државниот инспекторат за животна средина, орган во состав на МЖСПП, и истото ќе биде препратено за разгледување, односно одговор. Во однос на последното прашање, дали постои официјален управник на Споменикот на природата „Кањон Матка“, потребно е да се има предвид дека подрачјето е прогласено согласно важечкиот акт од претходниот период, при што досега нема донесено нов акт за негово репрогласување согласно поновата законска регулатива. Оттука, прашањето за официјален управник треба да се разгледува во рамките на правниот статус утврден со постојниот акт за прогласување “.

Барателот на информации по мејл  на 25.09.2026 година, достави електронски допис со кој ја извести Агенцијата „  Во врска со мојата жалба заведена во Агенцијата под бр. 08-321 од 22.09.2026 година, поднесена поради непостапување по барањето за пристап до информации од јавен карактер до Министерството за животна средина и просторно планирање, Ве известувам дека во меѓувреме ги добив одговорите и дополнителните информации по моето барање.......Имајќи го предвид наведеното, ја повлекувам жалбата заведена под бр. 08-321 од 22.09.2026 година, односно, доколку постапката по неа сè уште е во тек, нема потреба од нејзино понатамошно продолжување‘‘.   
Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка ЈА ЗАПРЕ ПОСТАПКАТА по  Жалбата, поради тоа што Барателот истата ја повлекол пред донесување на управен акт од второстепениот орган.
 Согласно  погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.

 						   Директор,
                                                                                                                     Петар Гајдов

